Julle sal onthou hoe ek haar in die veld gevind het nadat sy agter gebly het die oggend na sy gebore is, en vandag lyk sy so:
En toe gister moes ek eers die wonderlike gesig van riviere wat weer na 4 maande se stofdroog en bitter warm dae, loop, gaan kyk en bietjie speel. Man, ek trek sommer my skoene uit en gaan speel soos 'n kind in die water en op die rotse.
Alles is pragtig groen, die plante blom en die veld groei en alles kry weer lewe hier na die reën. Vanoggend is dit die pragtigste wolkbank wat hier oor die Sneeuberge hang. Die winter is oppad, gister was maar 12ºC. Nou kan hy maar kom, dit het gereën en die bossieveld loop bitter mooi uit. As die koue nog net so 'n stuk kan wegbly sal ek dalk nog 'n laaste lusernsnysel ook afhaal. Sommer so op die Paasnaweek. Die Here se genade is inderdaad bitter groot.
Mense maar ek is bly vir oom hulle , nou kan oom hulle weer vir n slag asem haal , dankie vir die mooi fotos